《战敖原美周公瑾》
元代·刘崧

寇初来，战宜田，烈火夜飞光照天。青山跃马壮士出，一鼓转战清炎烟。

寇复来，战周岭，马上秋风动旗影。重围突破散如云，部曲归来自雄整。

问之此战谁第一，吉水周郎本无敌。报国宁论万死功，荡家笑却千金璧。

君不闻敖原之战尤所无，最后制胜真良图。草间麾呼伏兵起，数万贼徒同日死。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。